Részvételi szabályzat

1. Az Akció megnevezése: „Extra garancia ajándékba!”, továbbiakban „Akció”. Az Akció Szervezője: Philips Magyarország Kft. (1117 Budapest, Alíz utca 3. B szárny 4. em.) továbbiakban „Szervező”. 

2. Az Akcióban részt vehet minden, Magyarországon állandó lakó- vagy tartózkodási hellyel rendelkező, 18. életévét betöltött magánszemély 

3. A +3 év extra garancia Akció 2024. augusztus 1. 0:00 órától a Szervező általi visszavonásig tart. 

4. Az Akció mechanizmusa: Az Akció mechanizmusa: Azon vásárlók, akik az „Extra garancia ajándékba!” Akció jelen szabályzat 4. pontjában rögzített időtartama alatt Magyarországon bejegyzett jogi személy viszonteladó által, kiskereskedelemben forgalmazott, a csatolt táblázatban szereplő Philips SenseIQ hajegyenesítő, hajszárító, vagy hajgöndörítő készüléket vásárolnak, 3 év extra garanciát kapnak ajándékba, a 6. pontban leírt feltételekkel. Az ajándék garanciáért a https://www.philips.hu/myphilips oldalon kell regisztrálnia a vásárlónak a SenseIQ hajápolási terméket a vásárlástól számított 90 napon belül, majd az “Igénylés most” gombra kattintás után feltölteni a vásárláskor kapott nyugtát vagy számlát a rendszerünkbe.

5. Termékregisztráció menete: 

5.1. A regisztráció megkezdése előtt a vásárlónak létre kell hoznia saját My Philips fiókját a www.philips.hu weboldalon a következő adatok megadásával: 
· név (vezeték- és keresztnév)
· regisztráló neme
· születési idő
· e-mail cím

5.2. Ezt követően tudja a vásárló regisztrálni a vásárolt terméket, ahol a következő adatok rögzítése szükséges: 
· a termék pontos típusa
· vásárlás időpontja (év, hónap, nap)

5.3. A Termékregisztrációt követően elektronikus levélben érkezik visszaigazolás a vásárlónak (a regisztráció során megadott e-mail címre). 

5.4. A sikeres regisztrációt követően a felugró oldalon található „Igénylés most” gombra kattintva lehet továbbhaladni, majd ezt követően szükséges feltölteni:
· A vásárlást igazoló bizonylat fotóját

5.5. A kiterjesztett garancia aktiválását követően elektronikus levélben érkezik visszaigazolás a vásárlónak (a regisztráció során megadott e-mail címre), amely a kiterjesztett garancia lejárati dátumát és szerződésazonosítóját tartalmazza. Az extra garancia érvényesítéséhez a visszaigazoló e-mail megőrzésére van szükség. A kiterjesztett garanciát visszaigazoló levél nem helyettesíti a vásárlást igazoló blokkot/számlát. Kérjük, azokat is őrizze meg!

5.6. A Philips SenseIQ hajápolási készülék garanciális jogainak érvényesítéséhez a következőkre van szükség: 
· Philips SenseIQ hajápolási termék – valamennyi tartozékával 
· garancialevél
· vásárlást igazoló EREDETI blokk vagy számla
· kiterjesztett garanciát igazoló levél, amely tartalmazza a szerződésazonosítót

6. Kiterjesztett garancia tartalma és érvényesítése: az „Extra garancia ajándékba!” akció nem változtat a garanciális jogok érvényesítésének folyamatán. Viszont a kiterjesztett 3 év garancia ideje alatt, amennyiben a meghibásodott termék javítása a szervizünkben nem lehetséges, úgy a kiállított csereutalvány csak cseretermékre váltható be. 
A cseretermék jótállási idejének lejárta megegyezik a kiterjesztett garancia időtartamának lejárati napjával, de minimum 90 nap. 
A kiterjesztett garancia időtartama alatt szerződéstől való elállásra és vételár visszatérítésére nincs lehetőség.

7. Adatvédelem: azáltal, hogy a vásárló az Akcióban való részvétele során a nevét, nemét, születési idejét, e-mail címét megadja a regisztráció során, a vásárló a jelen szabályzatban foglalt megfelelő tájékoztatás ismeretében önkéntesen és feltétel nélkül hozzájárul ahhoz, hogy személyes adatait a Szervező az Akció lebonyolítása céljából a személyes adatok védelméről és közérdekű adatok nyilvánosságáról szóló mindenkori jogszabályokban (2011. évi CXII. törvény és a 2016/679 európai parlamenti és tanácsi rendelet) foglaltaknak megfelelően kezelje. A regisztráció során megadott adatok sem az Akció időtartama alatt, sem pedig azt követően a jelen szabályzatban nem említett harmadik személy részére átadásra nem kerülnek. Az adatkezelésre vonatkozó részletes szabályzatokat a Philips adatkezelési tájékoztatója tartalmazza, amelyet a vásárló a https://www.philips.hu/myphilips oldalon történő regisztráció során megismert és elfogadott.

A Szervező fenntartja magának a jogot, hogy az Akció feltételeit a vásárlók tájékoztatása mellett megváltoztassa. 

A résztvevők elfogadják, hogy az Akcióban való részvétel során a Részvételi Szabályzatban foglaltak bárminemű megszegésével a Szervező számára okozott kárért teljes körű felelősséggel tartoznak. A Szervező az Akcióban való részvétel lehetőségét a Részvételi Szabályzat megszegése esetén bármely vásárlótól megvonhatja. 

A 2+3 év garanciában résztvevő termékek: 
 
	Termékkód
	Terméktípus
	Termékkód
	Terméktípus

	BHS838/00
	Hajegyenesítő
	BHD713/10
	Hajszárító

	BHS830/00
	Hajegyenesítő
	BHD829/00
	Hajszárító

	BHS956/00
	Hajegyenesítő
	BHD834/00
	Hajszárító

	BHD827/00
	Hajszárító
	BHD834/10
	Hajszárító

	BHD837/10
	Hajszárító
	HPS930/00
	Hajszárító

	BHD839/00
	Hajszárító
	BHD956/10
	Hajszárító

	BHD720/10
	Hajszárító
	BHB887/00
	Hajgöndörítő

	BHD723/10
	Hajszárító
	BHB886/00
	Hajgöndörítő

	BHD628/00
	Hajszárító
	BHB968/00
	Hajgöndörítő

	HPS920/00
	Hajszárító
	BHA956/00
	Hajgöndörítő

8. Általános rendelkezések


Az Akció a www.philips.hu weboldalon kerül népszerűsítésre, részletes ismertetésre.

A vásárlók a My Philips regisztráció elküldésével a jelen Részvételi Szabályzatban foglalt valamennyi feltételt tudomásul veszik és elfogadják.



Budapest, 2026. augusztus 28.


Philips Magyarország Kft.

